คือมีเพศสัมพันธ์กับแฟนค่ะ มีการสอดใส่แบบไม่ใส่ถุงยางแต่ไม่มีการหลั่งใน รู้สึกเหมือนมีน้ำอะไรไหลออกมาค่ะ ก็เลยใส่ถุงยาง หลังจากนั้นก็กินยาคุมฉุกเฉินไป แต่ 7 วันแล้วประจำเดือนยังไม่มา มีโอกาศท้องไหมคะ
สวัสดีค่ะ งาน,หากมีการสอดใส่อวัยวะเพศ ไม่ได้ใส่ถุงยางอนามัย แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ แต่หากมีการหลั่งน้ำอสุจิออกมา โอกาสที่จะตั้งครรภ์ก็มีได้ ทั้งนี้ หากไม่แน่ใจว่ามีน้ำอสุจิไหลออกมาหรือไม่ แต่ก็ได้ทานยาคุมฉุกเฉินไปแล้ว โอกาสในการตั้งครรภ์ก็ถือว่ามีน้อยค่ะหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้ค่ะ ซึ่งการที่ไม่มีเลือดออก ก็ไม่ได้หมายความว่าจะมีการตั้งครรภ์เกิดขึ้นค่ะสำหรับประจำเดือนจริงๆ นั้น อาจมาในช่วงเวลาเดิม หรืออาจจะมาช้ากว่าปกติก็ได้หากต้องการให้แน่ใจว่ามีการตั้งครรภ์หรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ